title: https://wikisource.org/wiki/%D8%A8%D8%A7%D9%8A%D8%B1%D8%A7%D9%85
article: بايرام
  |بايرام
  
  
  محرری: محمد عاكف
  برنجى كون هوا بر پارچه نا مساعددى :
  ايكنجى كون آچيلوب صوكرا پك كوزهل كيتدى .
  ديدم كه : فاتحه چيقسه م ياواشجه ، بر يانده
  دوروب او عالمى سير أيلسه م ده ميدانده،
  زيارت ايتسه م احبايى صوكره دن .. خوش اولور ؛
  بوتون كون أوده اوطورمق نه اولسه بوش اولور .
  بوآرزوى تنزه كلنجه آرتق بن
  دورورمى يم ؟ نه كزر ! فيرلادم همان أودن .
  كلك ده بايرامى فاتحده سير ايدك ، زيرا
  خياله ، خطره صيغماز او هرج و مرج صفا !
  قوجاقده كزديريلن بر قاريش چوجوقلردن
  طوتك ده تا دده ميز دملرندن آرته قالان
  برر عصر ياشامش قد خميده كانه قدر
  بويوك كوچوك بوتون افراد بلده بوى بوى وار !
  آديم باشنده قورولمش بشيك صالينجاقلر،
  ايچنده داربوقه ، دفلرله زيللى شاقشاقلر .
  چولوق چوجوق برر اونلق ويروب ده كيرمك ايچون
  نونتله بكله شيورلر. عجب ايچينده نه وار؟
  جاپونيادن كلن ، انسان صوراتلى بر جاناوار!
  كچك : صيره يله چاديرلر اوكنده هر برينك
  دييور: قوزوم ، كيره جك وارسه ، دورماسين كيرسين .
  باغيرمه دن سسى بيتمش بر اعلان .
  آلك كوزم، بوكا ديرلر ... صراسى هر ياندن
  آلكتريكجيلرن كيفى پك يولنده هله،
  كلن ياپيشمه ده بر مطلقا او صاپلى تله.
  محمد عاكف